Yesus kaꞌ rumah Simon

Yesus di rumah Simon

Edisi Pertama

Ahe (Kanayatn)

Keagamaan

 Ada urakng Farisi, badama Simon, ngundang Yesus makatn. Yesus ampus kaꞌ rumahnya man duduk makatn.

Lukas 7:36

Kaꞌ kota koa ada ugaꞌ sekoꞌ nangbini nang inaꞌ banar. Waꞌtu ia nangar kadeꞌ Yesus giꞌtagah makatn kaꞌ rumah urakng Farisi koa, nangbini koa atakng ngincakng binyak wangi kaꞌ dalapm botol batu pualam.

Lukas 7:37

Ia badiri kaꞌ balakang Yesus samak paha-Nya, ia ngeak sambil masaꞌiꞌ paha Yesus man aiꞌ matanya.

Lukas 7:38

 Udah koa paha Yesus nya ngasat man buuknya, lalu nya ngidung paha-Nya man nyangalelehiꞌ binyak wangi.

Lukas 7:38

Takaꞌ urakng Farisi nang ngundang Yesus neleꞌ hal koa, ia bakata dalapm ati, “Kadeꞌ urakng nian batol-batol nabi, tantunya Ia nauan sae nangbini nang nyantuh Ia nian. Pasti Ia naun ugaꞌ kadeꞌ nangbini nian nang naꞌ banar!” 

Lalu Yesus bakata kaꞌ Simon, “Simon, ada nang maoꞌ Ku kataatnaꞌ kaꞌ kao.

“Kataatnlah Paꞌ guru,” jakata Simon.

Lukas 7:39-40

Yesus nyampeatn parumpamaan lea nian, “Ada dua urakng nang barutakng kaꞌ urakng nang nginyapmiꞌ duit. Nang sekoꞌ barutakng lima ratus duit perak, nang sekoꞌ agiꞌ barutakng lima puluh duit perak. Kadua-duanya inaꞌ mampu ngalunasi utakng koa, jaji urakng nang nginyapmiꞌnya duit koa ngapus utakng nyadua koa. Nah, kaꞌ antara dua urakng koa sae nang ngasihiaꞌ labih urakng nang nginyapmiꞌ duit koa?

Lukas 7:41-42

Jakata Simon, “Ku kira urakng nang paling manyak dingapus utakngnya koa!”

 “Pandapatnyu banar,” sahut Yesus.

Lukas 7:43

Lalu Yesus neleꞌ kaꞌ nangbini koa man bakata kaꞌ Simon, “Kao dah neleꞌ kan, ahe nang di nangbini nian manjawat? Aku atakng kaꞌ rumahnyu, kao nanaꞌ nyiapatn aiꞌ nyasahaꞌ paha-Ku. Tapi nangbini nian dah marasehatn paha-Ku man aiꞌ matanya, man ugaꞌ nya ngaringan man buuknya.

Lukas 7:44

Kao inaꞌ nyambut Aku man ngidung kooꞌ-Ku, tapi nangbini nian nanaꞌ badiapm ngidung paha-Ku dari Aku atakng kaꞌ dian. Kao inaꞌ ngalelehatn binyak kaꞌ kapala-Ku, tapi nangbini nian dah ngalelehatn binyak wangi kaꞌ paha-Ku. 

Lukas 7:45-46

Tagal koa, dangar boh: Dosanya nang manyak dah dingamponiꞌ, koa sababnya ia nojokatn man kasihnya nang ayaꞌ! Kadeꞌ urakng dingamponiꞌ sabebet, ia ngasihiaꞌ sabebet ugaꞌ.” 

Lalu Yesus bakata kaꞌ nangbini koa, “Dosa-dosanyu udah dingamponiꞌ.”

Lukas 7:47-48

Urakng-urakng lain nang duduk makatn man Yesus mulaiꞌ bakata kaꞌ sabayaatnnya, “Sae si urakng nian barani-barani ngamponiꞌ dosa!”

Lukas 7:49

Tapi Yesus bakata kaꞌ nangbini koa, “Tagal kao picayaꞌ kaꞌ Aku, kao dinyalamatatn. Mulaknglah baati nang dame!”

Lukas 7:50

Yesus kaꞌ rumah Simon

Yesus di rumah Simon

Ahe (Kanayatn)

Kalimantan Barat, Indonesia

Copyright © 2018, Yayasan Kartidaya

http://creativecommons.org/licenses/by-nc/4.0/
Anda tidak boleh menggunakan karya ini untuk keperluan komersial. Anda dapat menyesuaikan dan menambahkan ke karya ini. Anda harus menghargai hak cipta dan pengakuan untuk para penulis, ilustrator, dsb.